Hypotetický výrok

Hypotetický výrok je v tradičnej logike spojenie výrokov, v ktorom dva výroky sú navzájom spojené logickou konštantou ak,... tak. Hypotetický sa nazýva tento výrok preto, lebo druhá časť výroku je podmienená jeho prvou časťou. Formu hypotetického výroku ma prevažná časť prírodných zákonov. V predikátovej logike sa zapisuje pomocou všeobecného kvantifikátora výrokových funkcií a implikácie. Príklad: Pre všetky x platí: Ak x je kov, tak z toho vyplýva, že x je
elektricky vodivé.

 Externé odkazy 


Kategória:Logika